เตรียมนำเทคโนโลยีมายกระดับและสร้างความเท่าเทียมในการจัดการศึกษา ตั้งเป้าเริ่มเห็นผลภายใน 1 ปี
เตรียมนำเทคโนโลยีมายกระดับและสร้างความเท่าเทียมในการจัดการศึกษา ตั้งเป้าเริ่มเห็นผลภายใน 1 ปี    นายณัฏฐพล ทีปสุวรรณ รัฐมนตรีว่าการกระทรวงศึกษาธิการ กล่าวว่า จากการวิเคราะห์ปัญหาการศึกษาทั้งระบบพบมี 18 เรื่อง อาทิ  การพัฒนาครู หลักสูตรการเรียนการสอน โครงสร้างกระทรวงศึกษาธิการ การทุจริต ซึ่งได้วางแนวทางการแก้ปัญหาการศึกษาต่างๆ ไว้แล้วหลากหลายรูปแบบ  และที่สำคัญมีมาตรการที่จะยกระดับโรงเรียนให้มีคุณภาพเท่าเทียมกันทั่วทั้งประเทศ โดยจะนำเทคโนโลยีเข้ามามีบทบาทมากขึ้น พร้อมปรับระบบอินเทอร์เน็ตของโรงเรียนทั้งหมดให้ทั้งโรงเรียนมีสัญาญอินเทอร์เน็ตใช้การได้ ทั้งห้องปฎิบัติการวิทยาศาสตร์  ห้องสมุด เพื่อให้นักเรียนไทยทุกคนมีโอกาสอย่างเสมอภาคในการเข้าถึงองค์ความรู้ในเทคโนโลยีที่ทันสมัยจากทุกมุมโลก เพราะสิ่งเหล่านี้ถือเป็นการสร้างพื้นฐานการศึกษาได้อย่างเท่าเทียม โดยเร็วๆ นี้เตรียมประชุมร่วมกับสำนักงานคณะกรรมการการศึกษาขั้นพื้นฐาน (สพฐ.) และสำนักงานคณะกรรมการการอาชีวศึกษา (สอศ.) ถึงการปรับระบบการใช้งานอินเทอร์ในเน็ตในสถานศึกษา เพราะขณะนี้สถานศึกษาบางส่วนยังคงใช้งานอินเทอร์เน็ตในระบบยูนิเน็ตของสำนักงานคณะกรรมการการอุดมศึกษา (สกอ.) อยู่ ซึ่งตอนนี้ สกอ.ไม่ได้อยู่ภายใต้กำกับกระทรวงศึกษาธิการแล้ว ดังนั้นจึงมีความจำเป็นจะต้องหาระบบใหม่มาทดแทนและผู้เชี่ยวชาญเครือข่ายการสร้างระบบอินเทอร์เน็ตที่มีประสิทธิภาพมาดำเนินการ อย่างไรก็ตามภายใน 1 ปีจากนี้จะนำเทคโนโลยีเข้ามาใช้ในการศึกษาและยกระดับคุณภาพโรงเรียนให้ได้